open-index/open-wikipedia-markdown huggingface dataset:
איקר אלברס

**איקר אלברס דה אולאטה מולנה** (בקטלאנית ובספרדית: **Iker Álvarez de Eulate Molné**; נולד ב-25 ביולי 2001 באנדורה לה ולה שבאנדורה) הוא כדורגלן אנדורי-ספרדי, המשחק בעמדת השוער בקבוצת קורדובה מהליגה הספרדית השנייה.

אביו הוא שוער העבר הספרדי שהתאזרח באנדורה וכיום משמש כמאמנה של נבחרת אנדורה, "קולדו" אלברס.

## קריירת מועדונים
אלברס נולד באנדורה לה ולה, אנדורה. גדל במחלקות הנוער של מספר מועדונים מהליגות הנמוכות באנדורה ובספרד, ובשנת 2019 הגיע לוויאריאל מהלה ליגה והחל לשחק בקבוצות המילואים שלה, ויאריאל ג' וויאריאל ב'.

ב-18 ביוני 2025 אלברס חתם לשנתיים בקורדובה.

## קריירה בינלאומית
ב-28 במרץ 2021 ערך אלברס את הופעת הבכורה שלו בנבחרת אנדורה, בהפסד 3-0 לנבחרת פולין במסגרת מוקדמות מונדיאל 2022.

## קישורים חיצוניים

קטגוריה:כדורגלנים אנדורים
קטגוריה:שוערי כדורגל אנדורים
קטגוריה:כדורגלני ויאריאל
קטגוריה:כדורגלני קורדובה
קטגוריה:כדורגלני נבחרת אנדורה
קטגוריה:ספורטאים אנדורים בספרד
קטגוריה:ילידי 2001
יושקו גברדיול

**יושקו גברדיול** (בקרואטית: **Joško Gvardiol**; נולד ב-23 בינואר 2002 בזאגרב שבקרואטיה) הוא כדורגלן קרואטי המשחק בעמדות הבלם והמגן השמאלי בקבוצת מנצ'סטר סיטי מהפרמייר ליג ובנבחרת קרואטיה.

## קריירת מועדונים
גברדיול גדל במחלקת הנוער של דינמו זאגרב מליגת העל הקרואטית.ב-18 באוקטובר 2019 הוא ערך את הופעת הבכורה שלו בקבוצה הבוגרת של המועדון, כשנכנס כמחליף בניצחון 2–4 על גוריצה במסגרת המחזור ה-12 בליגה לעונת . ב-2 בנובמבר הוא הבקיע את שער הבכורה שלו במועדון, בניצחון 0–1 על אינטר זפרשיץ' במסגרת המחזור ה-14 בליגה.

ב-28 בספטמבר 2020 חתם גברדיול על חוזה לחמש עונות בר.ב. לייפציג מהבונדסליגה, והושאל בחזרה לדינמו זאגרב עד לסוף העונה.

בסך הכל ערך גברדיול 36 הופעות ליגה במדי דינמו זאגרב, בהן הבקיע שלושה שערים.

בעונת 2021/2022 נכלל גברדיול בסגל של ר.ב. לייפציג. ב-20 באוגוסט 2021 הוא ערך את הופעת הבכורה שלו במועדון, בניצחון 0–4 על שטוטגרט במסגרת המחזור השני בבונדסליגה. ב-11 בדצמבר כבש שער בכורה בניצחון 1–4 על בורוסיה מנשנגלדבאך.

ב-5 באוגוסט 2023 חתם גברדיול במנצ'סטר סיטי לחמש שנים. הוא נרכש תמורת 95 מיליון אירו ובכך הפך לשחקן ההגנה היקר בהיסטוריה. 6 ימים לאחר מכן ערך את הופעת הבכורה שלו עבור סיטי במשחק נגד ברנלי כשעלה בדקה ה-79' בניצחון 3-0.

## קריירה בינלאומית
גברדיול היה חלק מסגל נבחרת קרואטיה עד גיל 21 בטורניר אליפות אירופה עד גיל 21 בשנת 2021, וערך הופעה אחת בטורניר.

ב-6 ביוני 2021 ערך גברדיול את הופעת הבכורה שלו בנבחרת קרואטיה, כשהחליף את בורנה בארישיץ' בהפסד 0–1 לנבחרת בלגיה במשחק ידידות.

גברדיול היה חלק מסגל הנבחרת לטורניר יורו 2020, וערך ארבע הופעות בטורניר. ב-8 באוקטובר 2021 כבש שער בכורה במדים הלאומיים בניצחון 0–3 על קפריסין במוקדמות מונדיאל 2022. נכלל בסגל נבחרת קרואטיה לטורניר מונדיאל 2022. נכלל בסגל נבחרת קרואטיה לטורניר יורו 2024.

## תארים
;דינמו זאגרב
* אליפות קרואטיה: 2019/2020, 2020/2021
* הגביע הקרואטי: 2020/2021
* הסופר קאפ הקרואטי: 2019

;ר.ב. לייפציג
* הגביע הגרמני: 2021/2022, 2022/2023

;מנצ'סטר סיטי
* הסופר קאפ האירופי: 2023
* הליגה האנגלית:2023/2024

## קישורים חיצוניים

## הערות שוליים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:מגני כדורגל קרואטים
קטגוריה:כדורגלני דינמו זאגרב
קטגוריה:כדורגלני ר.ב. לייפציג
קטגוריה:כדורגלני מנצ'סטר סיטי
קטגוריה:כדורגלני נבחרת קרואטיה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים קרואטים בגרמניה
קטגוריה:ספורטאים קרואטים באנגליה
קטגוריה:קרואטים שנולדו ב-2002
יוזף שוראל

**יוזף שוּרַאל** (בצ'כית: **Josef Šural**; 30 במאי 1990 – 29 באפריל 2019) היה כדורגלן צ'כי ששיחק בעמדת החלוץ בנבחרת צ'כיה ובמספר קבוצות בצ'כיה ובטורקיה.

## קריירת מועדונים
שוראל גדל במחלקת הנוער של זברויובקה ברנו מליגת העל הצ'כית, ושיחק במדי הקבוצה הבוגרת של המועדון במשך שתי עונות, בהן ערך 37 הופעות ליגה והבקיע שני שערים.

בחודש יוני 2021 חתם שוראל על חוזה לשלוש עונות בסלובן ליברץ, גם היא מליגת העל הצ'כית. הוא שיחק במועדון במשך ארבע עונות וחצי, בהן ערך 113 הופעות ליגה והבקיע שלושה שערים. הוא זכה עם המועדון פעם אחת באליפות צ'כיה ופעם אחת בגביע הצ'כי.

ב-13 בינואר 2016 חתם שוראל בספרטה פראג, גם היא מליגת העל הצ'כית. הוא שיחק במועדון במשך שלוש עונות, בהן ערך 67 הופעות ליגה והבקיע 20 שערים.

בחודש ינואר 2019 חתם שוראל באלניהספור מליגת העל הטורקית. ב-17 בינואר הוא ערך את הופעת הבכורה שלו במועדון, בתיקו 0-0 נגד קסימפאשה במסגרת הגביע הטורקי. ב-20 בינואר הוא ערך את הופעת הבכורה שלו בליגה, בניצחון 2-0 על סיוואספור במסגרת המחזור ה-18 לעונת . ב-23 בפברואר הוא הבקיע את שערו היחיד במועדון, בניצחון 3-0 על קסימפאשה במסגרת המחזור ה-23 בליגה. ב-6 באפריל ערך שוראל את הופעתו האחרונה במועדון, משחק הכדורגל האחרון ששיחק לפני מותו, בניצחון 1-0 על בורסאספור במסגרת המחזור ה-27 בליגה. שוראל ערך תשע הופעות ליגה במדי המועדון.

## קריירה בינלאומית
ב-15 בנובמבר 2013 ערך שוראל את הופעת הבכורה שלו בנבחרת צ'כיה, בניצחון 2-0 על נבחרת קנדה במשחק ידידות. ב-13 באוקטובר 2015 הוא הבקיע את שערו היחיד במדי הנבחרת, בניצחון 3-2 על נבחרת הולנד במסגרת מוקדמות יורו 2016. שוראל היה חלק מסגל נבחרת צ'כיה בטורניר יורו 2016, ושיחק בכל משחקי שלב הבתים בטורניר, שלאחריהם הודחה נבחרתו. בסך הכל ערך שוראל 20 הופעות במדי נבחרת צ'כיה.

## מותו
שוראל נהרג ב-29 באפריל 2019 לאחר שנפצע באורח אנוש כאשר המיניבוס בו נסע עם שישה מחבריו לקבוצה התהפך כחמישה קילומטרים מאלניה. שוראל וחבריו הובהלו לבית החולים מיד לאחר התאונה. שוראל נפצע באורח אנוש, ומותו מפצעיו נקבע זמן קצר לאחר מכן.

## תארים
;סלובן ליברץ
* אליפות צ'כיה (1): 2011/2012
* הגביע הצ'כי (1): 2014/2015

## קישורים חיצוניים

## הערות שוליים

קטגוריה:כדורגלנים צ'כים
קטגוריה:חלוצי כדורגל צ'כים
קטגוריה:כדורגלני זברויובקה ברנו
קטגוריה:כדורגלני סלובן ליברץ
קטגוריה:כדורגלני ספרטה פראג
קטגוריה:כדורגלני אלניהספור
קטגוריה:כדורגלני נבחרת צ'כיה
קטגוריה:כדורגלני יורו 2016
קטגוריה:הרוגי תאונות דרכים
קטגוריה:צ'כים שנולדו ב-1990
קטגוריה:צ'כים שנפטרו ב-2019
בית ספאסו

**בית ספאסו** או **בית וטורוב** (באנגלית: **Spaso House**) היא אחוזה היסטורית במרכז מוסקבה, מאז סוף 1933 הושכרה על ידי ממשלת ארצות הברית כמעונו של שגריר ארצות הברית בברית המועצות / רוסיה, האחוזה מוכרת בשמה הלא-רשמי בשפה האנגלית- בית ספאסו. שמה הרשמי הוא בית וטורוב ע"ש תעשיין רוסי ניקולאי וטורוב שהקים את האחוזה. בית ספאסו היא אנדרטה לאדריכלות נאו-קלאסית של התקופה הטרום-מהפכנית.

בית ספאסו ממוקם בסמטת ספאסופסובסקי 10 , ברובע ארבאט, במרכז מוסקבה.

## קישורים חיצוניים

* 
* 

## הערות שוליים

קטגוריה:מוסקבה: מבנים
קטגוריה:יחסי ארצות הברית – רוסיה
סקאוגום

**סקאוגום** היא אחוזה ומקום מגוריהם הרשמי של יורש העצר האקון ואשתו נסיכת הכתר מטה מאריט. האחוזה ממוקמת בעיר אסקר מדרום-מערב לאוסלו, למרגלות הר סקואוגומסאסן .

## היסטוריה
האחוזה הייתה במקור רכוש הכנסייה בתקופת ימי הביניים, ועברה מספר בעלים עד 1909, אז קנה אותה פריץ ודל ירלסברג. כאשר נסיך הכתר אולף ונסיכת הכתר מרתה נישאו בשנת 1929, ודל-ירלסברג מכר אותה לבני הזוג. בשנת 1937 נולד בנם יורש העצר הנסיך האראלד באחוזה.

המבנה בסגנון בקתה שווצרית עוצב על ידי הרמן באקר והושלם בשנת 1891, נשרף בשנת 1930. האדריכל הנורווגי ארנשטיין ארנברג הוזמן לתכנן מבנה חדש, כולו על יסודות הבניין הישן. הבניין החדש נבנה מאבן כדי להימנע משריפות עתידיות.

### מלחמת העולם השנייה
במהלך הכיבוש הנאצי של נורווגיה, גנרל האס-אס וילהלם רדיס התגורר בסקאוגום תקופה קצרה ואילו יוזף טרבובן, שהיה הרייכסקומיסר של נציבות הרייך נורווגיה  מאוחר יותר הפך את האחוזה למעונו הרשמי ביוני 1940. זמן קצר לאחר מותו של היטלר, טרבובן הודח מתפקידו על ידי קרל דניץ והתאבד בבונקר האחוזה ב-8 במאי 1945 כשפוצץ עצמו עם חמישים קילוגרמים של חומר נפץ.

### מקום מגוריו של היורש
בשנת 1968 נתן המלך אולף החמישי את האחוזה כמתנת חתונה לבנו, נסיך הכתר הארלד (לימים המלך הרלד החמישי) ואשתו נסיכת הכתר סוניה, בעוד המלך עצמו עבר לארמון המלכותי באוסלו. המלך נתן את האחוזה במתנה לבנו יורש העצר האקון ולנסיכת הכתר מטה-מאריט לרגל חתונתם.

שלא כמו הארמון המלכותי באוסלו, סקאוגום נמצא בבעלות פרטית של משפחת המלוכה ולכן אינו פתוח לציבור. כמו כל מעונות המלוכה בנורווגיה, האחוזה מוגנת על ידי השומרים המלכותיים.

## גלריה

קובץ:Skaugum 1921.jpg|סקאוגום המקורי לפני השריפה בשנת 1930
קובץ:1385. Kronprinsparets bolig. Skougum, Norge. Flyvefoto - no-nb digifoto 20150629 00002 bldsa PK21842.jpg|מבט מהאוויר של סקאוגום
קובץ:Kongefamilien på Skaugum 1974 (5476890347).jpg|משפחת המלוכה בסקאוגום בביקור של קרל השישה עשר גוסטב, מלך שוודיה בשנת 1974
קובץ:Skaugum.jpg|מבט על סקאוגום מגן האחוזה
קובץ:Skaugum gard.jpg|סקאוגום ממערב


## קישורים חיצוניים

## הערות שוליים

קטגוריה:נורווגיה: מבנים
קטגוריה:אירופה: מעונות רשמיים
Walk Me Home

"**Walk Me Home**" הוא סינגל של הזמרת-יוצרת האמריקאית, פינק. הסינגל נמצא באלבומה השמיני, *[[Hurts 2B Human]]*. הסינגל הוכרז במהלך ריאיון בתוכנית המופע של אלן דג'נרס ששודרה ב-6 בפברואר 2019. הסינגל יצא כסינגל מוביל של האלבום ב-20 בפברואר 2019, על ידי חברת התקליטים RCA רקורדס. השיר נכתב על ידי פינק, סקוט האריס ונייט רוס, והופק על ידי פיטר תומאס וקייל מורמן. נכון לספטמבר 2021, הווידאו קליפ של השיא נצפה למעלה מ-115 מיליון פעמים, ואילו הושמע למעלה מ-311 מיליון פעמים בספוטיפיי.

## הופעות חיות
לאחר שקיבלה את הפרס על תרומה יוצאת דופן למוזיקה בטקס פרסי המוזיקה הבריטית ב-2019, היא ביצעה לראשונה את "Walk Me Home" באותו טקס.

מאוחר יותר, היא הופיעה עם השיר בסיבוב ההופעות שלה, Beautiful Trauma World Tour, לאחר שהחליפה את השיר "I'm Not Dead" עם "Walk Me Home". ב-22 באפריל 2019, היא ביצעה את השיר בתוכנית המופע של אלן דג'נרס.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פינק
קטגוריה:שירים באנגלית
קטגוריה:שירים שנכתבו על ידי סקוט האריס
קטגוריה:שירים שנכתבו על ידי פינק
קטגוריה:בלדות משנות ה-2010
קטגוריה:בלדות פולק
קטגוריה:סינגלים בהוצאת RCA רקורדס
Cirsa

**סירסה** (באנגלית: **Cirsa**) היא חברה ספרדית המחזיקה ומפעילה בתי קזינו ברחבי העולם.

נכון לשנת 2017 מעסיקה החברה כ-14,000 עובדים, מחזיקה בכ-50,000 מכונות ארקייד, 88 אולמי בינגו ו-212 בתי קזינו.

מטה החברה הראשי נמצא בעיר טראסה, ספרד.

## היסטוריה
החברה הוקמה בשנת 1978 תחת השם קומפניה אינטרנסיונאל דה רקרטיבוס (Compañía Internacional de Recreativos S.A) על ידי מנואל לאו הרננדס (Manuel Lao Hernández).

בשנת 1983, החליפה החברה את שמה לסירסה (Cirsa) וכמו כן גם את הלוגו והמיתוג שלה.

בשנת 1985, רכשה החברה את הקזינו הראשון שלה קזינו דה מרבלה (Casino de Marbella), הממוקם בעיר מאלגה, ספרד.

בשנת 1990, החלה החברה להתרחב אל מחוץ לספרד ורכשה בתי קזינו בוונצואלה, הרפובליקה הדומניקנית, ארגנטינה וצ'כיה.

בשנת 1996, קיבלה החברה אישור להפעלה של מכונות קזינו במיסיסיפי, ארצות הברית.

בשנת 1999, קיבלה החברה זיכיון להפעלת הגרלות לוטו בבואנוס איירס ולהקמת בתי קזינו על שתי ספינות בנמל פוארטו מאדרו.

בשנת 2001, הודיעה הנהלת סירסה על הסכם שיתוף פעולה עם תאגיד הבינגו העולם לוטומטיקה (Lottomatica) וחנכו בית קזינו בסטוקהולם שנחשב לגדול ביותר באירופה.

בשנת 2002, נתנה חסות למועדון הכדורגל הארגנטינאי צ'קריטה ג'וניורס.

בשנת 2007, הקימה סירסה את חברת נורטיה (Nortia Corporation) במטרה לקדם השקעות בתחום הנדל"ן, אמנות ותעופה.

בשנת 2012, התחילה לספק שירותי הימורים וירטואליים והייתה לנותנת החסות הראשית של מועדון הכדורגל הספרדי ריאל בטיס.

בשנת 2018, רכשה סירסה את חברות סיארה משינס (Sierra Machines SAC) ואינמוביליארה ראפיד (Inmobiliaria Rapid) מפרו.

בחודש אפריל 2018, הודיעה קבוצת בלקסטון (The Blackstone Group) על רכישת חברת סירסה, תמורת כ-120 מיליון אירו.

בשנת 2019, רכשה את חברת ספורטיום אפואסטס דפורטיבס (Sportium Apuestas Deportivas), תמורת כ-70 מיליון אירו.

## קישורים חיצוניים
* 

## הערות שוליים

קטגוריה:הימורים
קטגוריה:בתי קזינו
קטגוריה:חיי לילה
קטגוריה:חברות ספרדיות
קופה אמריקה 1929

[שמאל|ממוזער|250px|[נבחרת ארגנטינה בכדורגל|נבחרת ארגנטינה, זוכת הקופה אמריקה]]
טורניר **אליפות אמריקה הדרומית בכדורגל 1929** בכדורגל (בספרדית: **Campeonato Sudamericano de Football 1929**) נערך בארגנטינה והיה הטורניר ה-12 של הקופה אמריקה. בטורניר השתתפו 4 נבחרות, ונבחרת ארגנטינה זכתה בפעם הרביעית בתואר לאחר שסיימה במקום הראשון בבית.

לא היו שלבי מוקדמות לטורניר. המדינות המשתתפות היו מחזיקת הגביע והמארחת ארגנטינה, פרגוואי, אורוגוואי ופרו. ארבעתן מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה. ברזיל, צ'ילה ובוליביה פרשו מהטורניר.

הטורניר שבאותה העת היה מדי שנה לא התקיים ב-1928 עקב השתתפותן של הנבחרות ארגנטינה, אורוגוואי וצ'ילה באולימפיאדת הקיץ שנערכה באמסטרדם, הולנד.

## אצטדיונים

## המשחקים

----

----

----

----

----

## מלכי השערים
;5 שערים
* אורליו גונזאלס
;3 שערים
* מנואל פריירה
* דומינגס
* לורנסו פרנדדס
;2 שערים
* מריו אוואריסטו
* אדולפו זומלזו

## קישורים חיצוניים

* נתונים על קופה אמריקה 1929
*קופה אמריקה 1929 בארכיון RSSSF

קטגוריה:קופה אמריקה
קטגוריה:1929 בספורט
קטגוריה:תחרויות כדורגל בארגנטינה
צ'אנאחי

**צָ'אנָאחִי** (בגאורגית: **ჩანახი**) הוא תבשיל בשר הנפוץ במטבח הגאורגי.

התבשיל מורכב מבשר, עגבניות, חצילים ושום, שאותם מבשלים יחד למשך כ-4 שעות וחצי.

## קישורים חיצוניים

* מתכון להכנת צ'אנאחי, באתר Allrecipes

## הערות שוליים

קטגוריה:מאכלי בשר
קטגוריה:המטבח הגאורגי
צ'אכאפולי

**צָ'אכָּאפּוּלִי** (בגאורגית: **ჩაქაფული**; באנגלית: **Chakapuli**) הוא תבשיל בשר הנפוץ במטבח הגאורגי.

התבשיל מורכב מבשר כבש, בצל, עלי טרגון, שזיפי טקמאלי  ויין לבן, ואת אלה מבשלים יחד למשך שעה וחצי.

מלבד הגרסה הבשרית, ניתן להכין את התבשיל עם פטריות כתחליף לבשר.

## קישורים חיצוניים

* מתכון להכנת צ'אכאפולי, באתר מאקו

## הערות שוליים

קטגוריה:מאכלי בשר
קטגוריה:נזיד
קטגוריה:המטבח הגאורגי
קטגוריה:המטבח הסובייטי
יוניקלו

**יוניקלו** (באנגלית: **Uniqlo**; ביפנית: **株式会社ユニクロ**; תעתיק: **Kbushiki-gaisha Yunikuro**) היא רשת חנויות אופנה יפנית. החברה היא חברה בת של Fast Retailing Co., Ltd (אנ׳). נכון לשנת 2020, היא מעסיקה החברה כ-30,000 עובדים ומפעילה כ-2,249 חנויות במדינות שונות ברחבי העולם. מטה החברה הראשי נמצא בעיר ימאגוצ׳י שביפן.ממוזער|סניף של החברה בעיר בנגקוק

## היסטוריה
יוניקלו הוקמה כחברה בשם Men's Shop Os בעיר אובה שבמחוז ימאגוצ׳י ביפן וב-1949 שונה שמה ל-Ogori Shōji. ב-1984 החברה השיקה חנות אופנה קז׳ואלית בהירושמה תחת השם ״Unique Clothing Warehouse״. בשנת 1988 שינה טדאשי ינאי את שם החברה ליוניקלו (Uniqlo).

עד אפריל 1994 הפעילה החברה כ-100 חנויות ברחבי יפן, ובשנת 2001 מספרן גדל לכ-500. בשנת 2002 הרחיבה יוניקלו את פעילותה הבינלאומית עם פתיחת סניפים בשאנגחאי ובלונדון. בשנת 2005 נכנסה לשווקים נוספים, כולל ניו יורק, צים שא צוי וסיאול, ובתום השנה הפעילה כ-700 חנויות עם היקף מכירות של מעל 4 מיליארד דולר. בשנת 2010 פתחה סניפים במלזיה, וב-2011 השיקה בבנגקוק את סניפה הגדול ביותר בדרום אסיה. בשנת 2012 התרחבה לפיליפינים, בשנת 2013 לבנגלדש, ובשנת 2014 פתחה חנויות באוסטרליה, צרפת וגרמניה. בשנת 2015 נכנסה לשוק הבלגי, ובשנת 2016 פתחה סניפים בספרד. משנת 2017 החלה בשיתוף פעולה עם ג’ונתן אנדרסון וחברתו. בשנת 2018 נכנסה החברה להודו עם פתיחת סניפים במדינה. בשנת 2023 הוכרז על קו מוצרים חדש שעוצבו על ידי קלייר ווייט קלר.

## קישורים חיצוניים

* 

* 
* 
* 
* 

* 

## הערות שוליים

קטגוריה:חברות ביגוד
קטגוריה:תאגידים רב-לאומיים
קטגוריה:חברות יפניות
קטגוריה:חברות אופנה יפניות
קטגוריה:מותגים יפניים
אלאר קאריס

**אלאר קאריס** (באסטונית: **[[:en:Alar_Karis|Alar Karis]]**; נולד ב-26 במרץ 1958) הוא ביולוג אסטוני המכהן כנשיא אסטוניה מאז אוקטובר 2021.

## ביוגרפיה
קאריס נולד בעיר טרטו שבדרום אסטוניה. אביו, הארי קאריס הוא בוטנאי. קאריס עשה את לימודיו האקדמיים באוניברסיטת אסטוניה למדעי החיים וב-1999 הפך לפרופסור באוניברסיטה. קאריס שימש בעבר כרקטור של אוניברסיטת טרטו בשנים 2007–2012. באוגוסט 2021 הציע לו ראש הממשלה לשעבר, יורי רטס להתמודד בבחירות הקרובות לנשיאות המדינה. קאריס החליט לקבל את ההצעה ומיד לאחר מכן המועמדות שלו קיבלה את תמיכתן של שתי מפלגות הקואליציה, מפלגת הרפורמה ומפלגת המרכז. ב-31 באוגוסט 2021 נבחר קאריס לנשיא אסטוניה לאחר שכ-72 קולות של חברי הריגיקוגו (הפרלמנט האסטוני) הצביעו בעד בחירתו. הוא הושבע לתפקידו ב-11 באוקטובר 2021. בחודש פברואר 2025, הגיע הנשיא לביקור רשמי בישראל. לאחר פגישה עם נשיא המדינה יצחק הרצוג, הגיע להר הרצל בירושלים והניח זר על קברו של חוזה המדינה. את פני הנשיא ופמלייתו קיבל יו"ר ההסתדרות הציונית העולמית יעקב חגואל. להנחת הזר, הגיע הנשיא קאריס כשהוא עונד את סיכת החטופים על דש המקטורן. 
ממוזער|נשיא אסטוניה, אלאר קאריס, עם בכירי ההסתדרות הציונית העולמית בהר הרצל, ירושלים 2025

## קישורים חיצוניים

## הערות שוליים

קטגוריה:נשיאי אסטוניה
קטגוריה:מסדר כוכב רומניה
קטגוריה:מעוטרי מסדר הוורד הלבן של פינלנד
קטגוריה:ילידי 1958
אלידז'וני אייני

**אלידז'וני אייני** (באנגלית: **Alijioni Aini**; נולד ב-6 באוגוסט 2004 בבוגי חביב שבטג'יקיסטן) הוא כדורגלן טג'יקי המשחק בעמדת הקשר במחלקת הנוער של קרסנודאר ובנבחרת טג'יקיסטן.

## קריירת מועדונים
אייני גדל במחלקת הנוער של לוקומוטיב-פאמיר מליגת העל הטג'יקית. בחודש יוני 2021 הצטרף אייני למחלקת הנוער של קרסנודאר מליגת העל הרוסית.

## קריירה בינלאומית
ב-25 במרץ 2021 ערך אייני את הופעת הבכורה שלו בנבחרת טג'יקיסטן, כשנכנס כמחליף בניצחון 3-0 על נבחרת מונגוליה במסגרת מוקדמות מונדיאל 2022.

נכלל בסגל נבחרת טג'יקיסטן לטורניר גביע אסיה 2023.

## קישורים חיצוניים

* מידע על השחקן

## הערות שוליים

קטגוריה:כדורגלנים טג'יקים
קטגוריה:קשרי כדורגל טג'יקים
קטגוריה:כדורגלני נבחרת טג'יקיסטן
קטגוריה:כדורגלני גביע אסיה 2023
קטגוריה:ילידי 2004
Get Into It (Yuh)

**** (בעברית: **היכנס/י לזה (יו)**) הוא שיר שהוקלט על ידי הראפרית האמריקאית דוג'ה קאט, מתוך אלבום האולפן השלישי שלה, *[[Planet Her]]*. השיר יצא לאור ב-25 ביוני 2021, על ידי חברות התקליטים קימוסבי רקורדס ו-RCA רקורדס, ביחד עם שאר שירי האלבום. השיר יצא כסינגל רשמי ב-11 במרץ 2022.

השיר הגיע למקום ה-41 במצעד הבילבורד גלובל 200.

## רקע וכתיבה
"" ספג שבחים ביקורתיים עם יציאתו; מבקרי המוזיקה השוו אותו לשירים של ראפרים כדוגמת ניקי מינאז', ופלייבוי קרטי. ב-*[[Consequence of Sound|Consequence]]* תיארו את השיר כ"סוחף", בעוד שב-*Clash* כינו אותו כ"שובב". ב-*DIY* ציינו את השיר כגולת הכותרת באלבום והחמיאו לסגנון השירה של דוג'ה קאט.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.

## וידאו קליפ
האודיו הוויזואלי הרשמי של השיר הועלה לערוץ היוטיוב של דוג'ה קאט ב-25 ביוני 2021 וזכה להצלחה רבה כאשר צבר למעלה מ-14 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2021
קטגוריה:סינגלים מ-2022
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירי פלטינה כפולה באוסטרליה
קטגוריה:סינגלים בהוצאת RCA רקורדס
קטגוריה:סינגלים בהוצאת קימוסבי רקורדס
עונת 2004/2005 בליגת העל ההולנדית

**עונת 2004/2005** הייתה העונה ה-49 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. דה חראפסחאפ ודן בוס ירדו לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו דה חראפסחאפ ודן בוס שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה. בבית פלייאוף הירידה שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה.

### טבלת הליגה

### פלייאוף הירידה

#### בית א

#### בית ב'

קטגוריה:עונות בליגת העל ההולנדית
קטגוריה:תחרויות כדורגל ב-2004
קטגוריה:תחרויות כדורגל ב-2005
קטגוריה:2004 בהולנד
קטגוריה:2005 בהולנד
תנועת לרוש

שמאל|ממוזער|250px|לינדון לרוש
**תנועת לרוש** (באנגלית: " LaRouche movement") היא תנועה פוליטית שפועלת במספר מדינות ומטרתה לקדם את רעיונות של לינדון לרוש, מייסד התנועה.

התנועה התארגנה במהלך שנות ה-60 של המאה ה-20 סביב הפעילות הפוליטית של הסטודנטים. למרות שהתבססה על פעילות-שמאל, בהדרגה היא התפתחה לתנועת ימין פוליטי וסממנים של פולחן אישיות.

במהלך שנות ה-70 ושנות ה-80 תומכי המפלגה ניסו להתקדם בבחירות מקדימות של המפלגה הדמוקרטית של ארצות הברית ולינרון לרוש בעצמו השתתף בבחירות לנשיאות ארצות הברית.

בשנת 1988 התנועה וארגונים המסונפים לה הואשמו בהונאה. בשנת 1989 לינדון לרוש נשפט ל-15 שנות מאסר. הוא שוחרר בשנת 1994. לינדון לרוש נפטר בשנת 2019.

בשנת 1979 הליגה נגד השמצה האשימה מספר ארגוני התנועה ופעיליה באנטישמיות. בית משפט של ניו יורק לא קיבל את טענות הליגה.

התנועה מוציאה לאור עיתון יומי ורכשה תחנת רדיו.

לתנועה היו סממני פולחן אישיות של מייסד התנועה. לאחר פטירתו החלו סדקים בין הארגונים השונים שששייכים לתנועה. בפברואר 2021 חלגה זף-לרוש (אלמנתו ובין ראשי התנואה באירופה) ציינה שהפעילות של LaRouche Political Action Committee (בין הארגונים הגדולים של התנועה בארצות הברית) אינם תואמים את הרעיונות של מייסד התנועה.

## מטרות התנועה
להלן מספר נושאים שתנועה מעוניינת לקדם:
* הפעלה מחדש של חוק גלאס-סטיגל
* חזרה לתקופת הסכם ברטון-וודס
* הקמת נתיב תחבורה אירופה-אסיה על בסיס טכנולוגיית רכבת ריחוף מגנטי
* קידום התיישבות במאדים
* קידום יוזמת ההגנה האסטרטגית
* קידום תחנת כוח גרעינית

## פעילות בארצות הברית
לינדון לרשו השתתף במערכות בחירות בארצות הברית בשנים 1976–2004. בפעם הראשונה מטעם "מפלגת העבודה של ארצות הברית" וביתר מערכות בחירות הוא ניסה לקבל מועמדות של המפלגה הדמוקרטית של ארצות הברית. בשנת 1988 התנועה הצליחה לקדם מספר פעילים שלה כמועמדים למשרות מקומיות מטעם המפלגה הדמוקרטית אך הם לא זכו בבחירות. בשנת 2010 ו-2012 פעיל התנועה קשה רוג'רס זכה במועמדות לקונגרס מטעם טקסס. הוא לא נבחר.

נציגי התנועה האשימו את הנרי קיסינג'ר בכך שהוא בוגד בארצות הברית ומרגל לטובת ברית המועצות

## פעילות בקנדה
"מפלגת העבודה בצפון אמריקאית" המסונפת לתנועה השתתפה במספר מערכות בחירות. בשנת 1979 היא זכתה ב-297 קולות. בשנת 1993 המפלגה זכתה ב-7,502 קולות.

## פעילות ב[[אירופה]]
רוב הפעילות מרוכזת בגרמניה על ידי אשתו של מנהיג התנועה חלגה זף-לרוש שעומדת בראש של BüSo. המפלגה משתתפת באופן קבוע בבחירות אך ללא הצלחה יתרה.

## פרסומים
*LaRouche, Lyndon, *The Power of Reason* (1980) (autobiography)
*LaRouche, Lyndon, *There Are No Limits to Growth* (1983)
*LaRouche, Lyndon, *So, You Wish To Learn All About Economics* (1984)
*LaRouche, Lyndon, *The Power of Reason 1988* (1988)
*LaRouche, Lyndon, *The Science of Christian Economy* (1991)

## קישורים חיצוניים

* מאמר בניו יורק טיימס
* מאמר בוושינגטון פוסט

## הערות שוליים

קטגוריה:ארגונים פוליטיים אמריקאיים
מוחמד סימקאן

**מוחמד סימקאן** (בצרפתית: **Mohamed Simakan**; נולד ב-3 במאי 2000 במרסיי שבצרפת) הוא כדורגלן צרפתי המשחק בעמדת הבלם בקבוצת א-נסר מליגת העל הסעודית.

## קריירת מועדונים
### שטרסבורג
סימקאן גדל במחלקות הנוער של מספר מועדונים, ביניהם אולימפיק מרסיי, ובשנת 2017 הגיע למחלקת הנוער של שטרסבורג מליגת העל הצרפתית. הוא החל לשחק בשטרסבורג ב', קבוצת המילואים של המועדון, בה ערך 24 הופעות ליגה והבקיע שער אחד. ב-16 במאי 2018 חתם סימקאן על החוזה המקצועני הראשון שלו במועדון. ב-25 ביולי 2019 הוא ערך את הופעת הבכורה שלו בקבוצה הראשונה של המועדון, בניצחון 1–3 על מכבי חיפה במסגרת הסיבוב השני של מוקדמות הליגה האירופית לעונת עונת 2019/2020 בליגה האירופית. ב-18 באוגוסט ערך הופעת הבכורה שלו בליגת העל הצרפתית, בתיקו 0-0 מול סטאד ריימס במסגרת המחזור הראשון לעונת 2019/2020. בעונתו הראשונה בקבוצה הבוגרת של המועדון ערך 19 הופעות ליגה. ב-13 בדצמבר 2020 הבקיע את שערו היחיד בקבוצה, בתיקו 2-2 מול מץ במסגרת המחזור ה-14 בליגה לעונת 2020/2021. גם בעונה זו ערך סימקאן 19 הופעות ליגה.

### ר.ב. לייפציג
ב-22 במרץ 2021 חתם על חוזה לחמש עונות בר.ב. לייפציג מהבונדסליגה, שהחל בקיץ 2021. ב-15 באוגוסט הוא ערך את הופעת הבכורה שלו במועדון, בהפסד 0–1 למיינץ 05 במסגרת המחזור הראשון לעונת עונת 2021/2022 בבונדסליגה. סימקאן שיחק שלוש עונות מלאות בלייפציג, בשלושתן הוא היה שחקן הרכב וסיים עם קבוצתו בצמרת הטבלה. סימקאן אף זכה פעמיים בגביע הגרמני עם לייפציג, כשבעונת 2021/22 ניצחה הקבוצה את פרייבורג בבעיטות הכרעה, כשסימקאן משחק 113 דקות באותו גמר. בעונת 2022/23 סימקאן לא שיחק בגמר בו ניצחה לייפציג 2-0 את איינטרכט פרנקפורט, אך ישב על הספסל. בקיץ 2023 זכה סימקאן עם לייפציג בסופר קאפ הגרמני, לאחר ניצחון 3-0 על באיירן מינכן, במשחק בו שיחק 90 דקוות.

### א-נסר
את עונת 2024/25 פתח סימקאן בר.ב. לייפציג וערך בשורותיה הופעת ליגה אחת, אך בספטמבר 2024 הצטרף לא-נסר מליגת העל הסעודית.

## קריירה בינלאומית
סימקאן שיחק בנבחרות צרפת הצעירות, ולזכותו שבע הופעות במדי נבחרת צרפת בכדורגל עד גיל 21. 

## תארים
;שטרסבורג
* גביע הליגה הצרפתית: 2018/2019
**ר.ב. לייפציג**
* הגביע הגרמני: 2021/2022, 2022/2023
* הסופר קאפ הגרמני: 2023

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני שטרסבורג
קטגוריה:כדורגלני ר.ב. לייפציג
קטגוריה:כדורגלני א-נסר
קטגוריה:צרפתים שנולדו ב-2000
טיילר אדמס

**טיילר שאן אדמס** (באנגלית: **Tyler Shaan Adams**; נולד ב-14 בפברואר 1999 בוופינגר שבמדינת ניו יורק, ארצות הברית) הוא כדורגלן אמריקאי, המשחק בעמדת הקשר בקבוצת בורנמות' ובנבחרת ארצות הברית בה הוא משמש גם כקפטן.

## קריירת מועדונים
### ניו יורק רד בולס
אדמס גדל במחלקת הנוער של ניו יורק רד בולס מה-MLS. ב-13 באפריל 2016 הוא ערך את הופעת הבכורה שלו בקבוצה הבוגרת של המועדון, בהפסד 0–2 לסן חוזה ארת'קווייקס במסגרת הליגה. זו הייתה הופעתו היחידה בעונת . בשתי העונות הבאות הפך אדמס לשחקן הרכב במועדון, וערך 58 הופעות ליגה, בהן הבקיע שני שערים.

### ר.ב. לייפציג
בחודש ינואר 2019 חתם אדמס בר.ב. לייפציג מהבונדסליגה והתאחד עם מאמנו לשעבר בניו יורק רד בולס, ג'סי מארש. ב-27 בינואר 2019 ערך אדמס את הופעת הבכורה שלו במועדון, בניצחון 0–4 על פורטונה דיסלדורף במסגרת המחזור ה-19 בליגה לעונת 2018/2019. בחצי העונה הראשונה שלו במועדון ערך אדמס 10 הופעות ליגה, ובעונתו השנייה הוסיף 14 הופעות ליגה. ב-13 באוגוסט 2020 הבקיע אדמס את שער הבכורה שלו במועדון, שער הניצחון 1–2 על אתלטיקו מדריד במסגרת רבע גמר ליגת האלופות לעונת 2019/2020.

ב-23 בינואר 2021 הבקיע אדמס את שער הבכורה שלו בבונדסליגה, בהפסד 2–3 למיינץ 05 במסגרת המחזור ה-18 בליגה לעונת עונת 2020/2021 בבונדסליגה. זה היה שערו היחיד בעונה זו, בה ערך 27 הופעות ליגה.

### לידס יונייטד
ב-6 ביולי 2022 הצטרף אדמס ללידס יונייטד לאחר שחתם על חוזה לחמש שנים. את הופעת הבכורה שלו בלידס יונייטד ערך אדמס ב-6 באוגוסט 2022, במשחק הראשון של עונת 2022/2023, בו ניצחה לידס את וולברהמפטון וונדררס בתוצאה 1–2.

### בורנמות'
ב-19 באוגוסט 2023, לאחר שבסיום עונת 2022/2023 נשרה לידס לצ'מפיונשיפ, הפעילה בורנמות' את סעיף השחרור של אדמס על סך 20 מיליון פאונד, והוא חתם בשורותיה על חוזה לחמש שנים.

## קריירה בינלאומית
ב-14 בנובמבר 2017 ערך אדמס את הופעת הבכורה שלו בנבחרת ארצות הברית, בתיקו 1-1 נגד נבחרת פורטוגל במשחק ידידות. ב-12 בספטמבר 2018 הבקיע אדמס את שער הבכורה שלו בנבחרת, השער היחיד בניצחון 0–1 על נבחרת מקסיקו במשחק ידידות.

נכלל בסגל נבחרת ארצות הברית לטורניר מונדיאל 2022.

## תארים
**ר.ב. לייפציג**
* גביע גרמני: 2021/2022
;
;נבחרת ארצות הברית
* ליגת האומות של CONCACAF (1): 2019/2020

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:מדינת ניו יורק: כדורגלנים
קטגוריה:כדורגלני ניו יורק רד בולס
קטגוריה:כדורגלני ר.ב. לייפציג
קטגוריה:כדורגלני לידס יונייטד
קטגוריה:כדורגלני בורנמות'
קטגוריה:כדורגלני נבחרת ארצות הברית
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:ספורטאים אמריקאים בגרמניה
קטגוריה:ספורטאים אמריקאים באנגליה
קטגוריה:אמריקאים שנולדו ב-1999
מוחמד דראמי

**מוחמד דראמי** (בדנית: **Mohamed Daramy**; נולד ב-7 בינואר 2002 בהבידוברה שבדנמרק) הוא כדורגלן דני המשחק בעמדת קשר הכנף בקבוצת סטאד ריימס ובנבחרת דנמרק.

## קריירת מועדונים
### פ.צ. קופנהגן
דראמי הגיע אל מחלקת הנוער של פ.צ. קופנהגן מליגת העל הדנית ממחלקת הנוער של הבידוברה. ב-2 בדצמבר 2018 ערך דראמי את הופעת הבכורה שלו בקבוצה הבוגרת של המועדון, בניצחון 6-1 על הורסנס במסגרת המחזור ה-18 בליגה לעונת . ב-31 במרץ 2019 הבקיע את שער הבכורה שלו במועדון, בניצחון 1-0 על אסביירג בליגה. דראמי שיחק בקבוצה הבוגרת של המועדון למעלה משלוש עונות, בהן ערך 74 הופעות ליגה והבקיע 12 שערים. בעונת  זכה עם המועדון באליפות דנמרק.

### אייאקס
ב-22 באוגוסט 2021 חתם דראמי באייאקס מליגת העל ההולנדית. ב-11 בספטמבר ערך את הופעת הבכורה שלו במועדון, בניצחון 2-0 על זוולה במסגרת המחזור הרביעי בליגה. ב-18 בספטמבר הבקיע את שער הבכורה שלו במועדון, בניצחון 9-0 על קמבור במסגרת המחזור החמישי בליגה.

## קריירה בינלאומית
ב-1 בספטמבר 2021 ערך דראמי את הופעת הבכורה שלו בנבחרת דנמרק, כשנכנס כמחליף בדקה ה-85 בניצחון 2-0 על נבחרת סקוטלנד במסגרת מוקדמות מונדיאל 2022.

## תארים
;פ.צ. קופנהגן
* אליפות דנמרק (1): 2018/2019

## קישורים חיצוניים

## הערות שוליים

קטגוריה:כדורגלנים דנים
קטגוריה:קשרי כדורגל דנים
קטגוריה:הבידוברה: כדורגלנים
קטגוריה:כדורגלני פ.צ. קופנהגן
קטגוריה:כדורגלני אייאקס
קטגוריה:כדורגלני סטאד ריימס
קטגוריה:כדורגלני נבחרת דנמרק
קטגוריה:ספורטאים דנים בהולנד
קטגוריה:ספורטאים דנים בצרפת
קטגוריה:דנים שנולדו ב-2002
דניאל יוהאנסן

**דניאל יוהאנסן** (בפארואזית: **Daniel Johansen**; נולד ב-9 ביולי 1998) הוא כדורגלן פארואזי המשחק בעמדת המגן בקבוצת הבנר בולטפלאג מליגת העל הפארואזית ובנבחרת איי פארו.

## קריירת מועדונים
יוהאנסן משחק בקבוצה הבוגרת של הבנר בולטפלאג מליגת העל הפארואזית החל משנת 2015. בשש עונותיו הראשונות במועדון ערך 96 הופעות ליגה, בהן הבקיע שבעה שערים, וזכה בשתי אליפות ובשני גביעים.

## קריירה בינלאומית
ב-1 בספטמבר 2021 ערך יוהאנסן את הופעת הבכורה שלו בנבחרת איי פארו, כשנכנס כמחליף בהפסד 4-0 לנבחרת ישראל במסגרת מוקדמות מונדיאל 2022.

## תארים
;הבנר בולטפלאג

* אליפות איי פארו (2): 2018, 2020
* הגביע הפארואזי (2): 2019, 2020
* הסופר קאפ הפארואזי (2): 2019, 2021

## קישורים חיצוניים

קטגוריה:כדורגלנים פארואזים
קטגוריה:מגני כדורגל פארואזים
קטגוריה:כדורגלני נבחרת איי פארו
קטגוריה:ילידי 1998
ז'ורז' מיקאוטאדזה

**ז'ורז' מִיקָאוּטָאדְזֶה** (בגאורגית: **გიორგი მიქაუტაძე**; נולד ב-31 באוקטובר 2000 בליון שבצרפת) הוא כדורגלן גאורגי-צרפתי המשחק בעמדת החלוץ בקבוצת ויאריאל מהלה ליגה ובנבחרת גאורגיה.

## קריירת מועדונים
מיקאוטאדזה גדל במחלקות הנוער של אולימפיק ליון ושל מץ מליגת העל הצרפתית. ב-7 בדצמבר 2019 הוא ערך את הופעת הבכורה שלו במועדון, כשנכנס כמחליף בהפסד 1–4 לניס במסגרת המחזור ה-17 בליגה לעונת 2019/2020. זו הייתה הופעתו היחידה בעונה זו.

ב-15 ביוני 2020 הושאל מיקאוטאדזה לסרינג מליגת המשנה הבלגית למשך עונה. בהופעת הבכורה שלו במועדון הוא כבש ארבעה שערים, ולאחר תשעה משחקים עמד מאזנו על 15 שערים. הוא סיים את העונה עם 19 שערי ליגה שהבקיע ב-21 הופעות, כמלך השערים של הליגה. בתום העונה עלתה קבוצתו לליגת העל הבלגית.

בתום עונת  חזר מיקאוטאדזה למץ, אך לאחר הופעת ליגה נוספת במדי המועדון הושאל שוב לסרינג.

ב-30 באוגוסט 2023 חתם באייאקס לחמש שנים. במדי הקבוצה שותף בתשעה משחקים. ב-4 בינואר 2024 חזר למץ והושאל עד לסוף העונה.

ב-18 ביולי 2024 חתם באולימפיק ליון.

ב-1 בספטמבר 2025 חתם מיקוטדזה בויאריאל מהלה ליגה.

## קריירה בינלאומית
ב-25 במרץ 2021 ערך מיקאוטאדזה את הופעת הבכורה שלו בנבחרת גאורגיה, בהפסד 0–1 לנבחרת שוודיה במסגרת מוקדמות מונדיאל 2022. ב-2 ביוני הבקיע את שער הבכורה שלו בנבחרת, בניצחון 1–2 על נבחרת רומניה במשחק ידידות.

נכלל בסגל נבחרת גאורגיה לטורניר יורו 2024.

## תארים
;אישיים
* שחקן העונה בליג 2: 2022/23
* נבחרת העונה בליג 2: 2022/23
* יורו 2024-נעל הזהב

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים גאורגים
קטגוריה:חלוצי כדורגל צרפתים
קטגוריה:חלוצי כדורגל גאורגים
קטגוריה:ליון: כדורגלנים
קטגוריה:כדורגלני מץ
קטגוריה:כדורגלני סראינג
קטגוריה:כדורגלני אייאקס
קטגוריה:כדורגלני אולימפיק ליון
קטגוריה:כדורגלני ויאריאל
קטגוריה:כדורגלני נבחרת גאורגיה
קטגוריה:כדורגלני יורו 2024
קטגוריה:ספורטאים צרפתים בבלגיה
קטגוריה:ספורטאים גאורגים בצרפת
קטגוריה:ספורטאים זרים בבלגיה
קטגוריה:ספורטאים זרים בהולנד
קטגוריה:צרפתים שנולדו ב-2000
קטגוריה:גאורגים שנולדו ב-2000
לאנדרו באריירו

**לאנדרו באריירו מרטינס** (בלוקסמבורגית: **Leandro Barreiro**; נולד ב-3 בינואר 2000 בארפלדאנג' שבלוקסמבורג) הוא כדורגלן לוקסמבורגי המשחק בעמדת הקשר בקבוצת בנפיקה ליסבון מליגת העל הפורטוגלית ובנבחרת לוקסמבורג.

## קריירת מועדונים
באריירו גדל במחלקות הנוער של ראסינג אף. סי. יוניון לוקסמבורג ושל ארפלדאנג' מלוקסמבורג, ובשנת 2016 הגיע למחלקת הנוער של מיינץ 05 מהבונדסליגה. ב-4 בנובמבר 2018 הוא חתם על החוזה המקצועני הראשון שלו במועדון. ב-8 בדצמבר 2019 הוא ערך את הופעת הבכורה שלו במועדון, בהפסד 1–5 לבאייר לברקוזן במסגרת המחזור ה-21 בליגה לעונת 2018/2019. זו הייתה הופעתו היחידה בעונה זו, ובעונת 2019/2020 הוא הוסיף 18 הופעות ליגה.

בעונת 2020/2021 הפך באריירו לשחקן הרכב בקבוצה וערך 29 הופעות ליגה, רובן בהרכב הפותח. בעונה זו הוא הבקיע את שני שעריו הראשונים במועדון, שערים מכריעים בניצחונות ליגה על ר.ב. לייפציג ועל פ.צ. קלן.

בסוף עונת 2023/2024 סיים את החוזה במיינץ 05 וחתם בבנפיקה ליסבון.

## קריירה בינלאומית
ב-22 במרץ 2018 ערך באריירו את הופעת הבכורה שלו בנבחרת לוקסמבורג, בניצחון 0–1 על נבחרת מלטה במשחק ידידות. ב-22 במרץ 2019 הוא הבקיע את שער הבכורה שלו בנבחרת, בניצחון 1–2 על נבחרת ליטא במסגרת מוקדמות יורו 2020.

## תארים
**בנפיקה ליסבון**

* גביע הליגה הפורטוגלית: 2024/2025
* הסופר קאפ הפורטוגלי: 2025

## קישורים חיצוניים

## הערות שוליים

קטגוריה:כדורגלנים לוקסמבורגים
קטגוריה:קשרי כדורגל לוקסמבורגים
קטגוריה:כדורגלני מיינץ 05
קטגוריה:כדורגלני בנפיקה ליסבון
קטגוריה:כדורגלני נבחרת לוקסמבורג
קטגוריה:לוקסמבורגים שנולדו ב-2000
Everytime We Touch (אלבום)

***Everytime We Touch*** (בעברית: **בכל פעם שאנו נוגעים**) הוא אלבום הבכורה של להקת היורודאנס הגרמנייה קסקדה. האלבום יצא לאור ב-5 במרץ 2007 בבריטניה, על ידי חברות התקליטים זולנד רקורדס ורובינס אנטרטיינמנט. מתוך האלבום יצאו שישה סינגלים, ביניהם הלהיט הבינלאומי "Everytime We Touch", שזכה לביקורות חיוביות מטעם מבקרים המוזיקה, כאשר רובם היללו את צליל הדאנס-פופ שלו ואת הצלחתו המפתיעה בשוק המסחרי האמריקאי.

*Everytime We Touch* זכה להצלחה רבה ודורג כאחד מאלבומי הדאנס/אלקטרוני המצליחים ביותר בארצות הברית בשנת 2007.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2006
קטגוריה:אלבומי קסקדה
קטגוריה:אלבומים באנגלית
טונדה קבב

**טונדה קבב** (באודיה: **ଟୁଣ୍ଡେ କବାବ**, בהינדי: **टुंडे कबाब**; באנגלית: **Tunde Kabab**) היא קציצה מתובלת העשויה מבשר טחון ונחשבת לנפוצה ב אודישני.

הקציצה מוכרת גם כקבב גלוטי (Galouti Kebab) והיא מורכבת מבשר תאו טחון, כ-160 תבלינים, יוגורט, זנגביל, שום כתוש, חומץ, זעפרן, מי ורדים וסוכר.

טונדה קבב מוזכר לראשונה בשנת 1905 בעיר לאקנאו.

## ראו גם

* סיח קבב
* שאמי קבב

## קישורים חיצוניים

* מתכון להכנת טונדה קבב, באתר Food52

## הערות שוליים

קטגוריה:מאכלי בשר
קטגוריה:המטבח ההודי
קטגוריה:המטבח הפקיסטני
סרחיו אריבאס

**סרחיו אריבאס קאלבו** (בספרדית: **Sergio Arribas Calvo**; נולד ב-30 בספטמבר 2001 במדריד שבספרד) הוא כדורגלן ספרדי המשחק בעמדת הקשר באלמריה.

## קריירת מועדונים
אריבאס גדל במחלקות הנוער של לגנס ושל ריאל מדריד מהלה ליגה. בעונת  החל לשחק בריאל מדריד קסטיליה, קבוצת המילואים של המועדון. ב-20 בספטמבר 2020 הוא ערך את הופעת הבכורה שלו בקבוצה הראשונה של המועדון, בניצחון 0–2 על חטאפה במסגרת המחזור הראשון בליגה לעונת 2020/2021. ב-9 בדצמבר הוא ערך את הופעת הבכורה שלו בליגת האלופות, בניצחון 0–2 על בורוסיה מנשנגלדבך במסגרת שלב הבתים לעונת עונת 2020/2021 בליגת האלופות. בסך הכל ערך אריבאס בעונתו הראשונה בקבוצה הבוגרת של המועדון שמונה הופעות ליגה, והוסיף שתי הופעות בליגת האלופות. בעונות הבאות לא הצליח להשתלב בקבוצה הבוגרת.

ב-9 באוגוסט 2023 חתם על חוזה לשש שנים באלמריה. עשרה ימים לאחר מכן הבקיע את שער הבכורה שלו בלה ליגה, כשכבש בהפסד של אלמריה 1–3 לקבוצתו לשעבר ריאל מדריד.

## תארים
;ריאל מדריד לנוער
* ליגת האלופות לנוער: 2019/20

;ריאל מדריד
* גביע המלך הספרדי: 2022/23
* גביע העולם למועדונים: 2022

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:מדריד: כדורגלנים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני אלמריה
קטגוריה:ספרדים שנולדו ב-2001
Perfect Day (אלבום)

***Perfect Day*** (בעברית: **יום מושלם**) הוא אלבום האולפן השני של להקת היורודאנס הגרמנייה קסקדה. האלבום יצא לאור ב-3 בדצמבר 2007, על ידי חברת התקליטים זולנד רקורדס. האלבום כולו הופק על ידי שני התקליטנים בלהקה, די ג'יי מניאן ויאן פיפר. בדומה לקודמו, האלבום מורכב מרצועות יורודאנס קצביות; רבות מתוכן הן גרסאות כיסוי. האלבום הזה כלל גרסאות כיסוי של שירים מתחילת שנות האלפיים של סוגות הרוק והקאנטרי, למעט "Because the Night" (שהוקלט במקור על ידי פטי סמית') שיצא ב-1978.

הביקורות שהופנו כלפי האלבום היו שליליות; מבקרי המוזיקה לא אהבו את האופי החוזר על עצמו וענו שכל השירים באלבום נשמעים דומים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי 2007
קטגוריה:אלבומי קסקדה
קטגוריה:אלבומים באנגלית
ז'וזפ מרטינס

**ז'וזפ מרטינס ריירה** (בספרדית: **Josep Martínez Riera**; נולד ב-27 במאי 1998 באלזירה שבספרד) הוא כדורגלן ספרדי המשחק בעמדת השוער בקבוצת אינטר.

## קריירת מועדונים
### ברצלונה ב'
מרטינס הגיע למחלקת הנוער של ברצלונה בשנת 2015. הוא ישב על ספסל ברצלונה אתלטיק, קבוצת המילואים של המועדון במהלך מספר משחקים, אך לא זכה לדקות משחק.

### לאס פאלמאס
ב-19 ביולי 2017 חתם מרטינס בלאס פאלמאס, והחל לשחק בקבוצת המילואים של המועדון. הוא ערך 55 הופעות ליגה במדי קבוצת המילואים של המועדון, ולאחר מכן עלה לקבוצה הראשונה של המועדון, שמשחקת בליגה הספרדית השנייה, בה ערך 28 הופעות ליגה.

### ר.ב. לייפציג
ב-22 בינואר 2020 חתם מרטינס על חוזה לשלוש עונות וחצי בר.ב. לייפציג מהבונדסליגה, שיתחיל ב-1 ביולי. בעונתו הראשונה במועדון שימש כשוער מחליף, וערך הופעת ליגה אחת בלבד, בהפסד 1–2 לאוניון ברלין במסגרת המחזור ה-34 והאחרון לעונת 2020/2021.

ב-29 ביוני 2022 הושאל לגנואה.

### אינטר מילאנו
ביולי 2024 חתם באינטר מילאנו. באוגוסט 2025 היה מעורב בתאונת דרכים קטלנית - הוא פגע עם רכבו באדם בן 81 שנסע בכביש על כסא גלגלים חשמלי והרג אותו.

## קריירה בינלאומית
מרטינס היה חלק מסגל נבחרת ספרד עד גיל 21 בטורניר אליפות אירופה עד גיל 21 בשנת 2021.

הוא זומן לראשונה לסגל נבחרת ספרד כחלק מזימון כולל של שחקני נבחרת ספרד עד גיל 21 בשל הידבקותו של סרחיו בוסקטס במחלת נגיף קורונה 2019, וערך את הופעת הבכורה שלו בנבחרת ב-8 ביוני 2021 בניצחון 0–4 על נבחרת ליטא במשחק ידידות.

## תארים
**ר.ב. לייפציג**
* גביע גרמני: 2021/2022

## קישורים חיצוניים

## הערות שוליים

קטגוריה:כדורגלנים ספרדים
קטגוריה:שוערי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני לאס פאלמאס
קטגוריה:כדורגלני ר.ב. לייפציג
קטגוריה:כדורגלני נבחרת ספרד
קטגוריה:כדורגלני גנואה
קטגוריה:כדורגלני אינטר מילאנו
קטגוריה:ספרדים שנולדו ב-1998
ויליאם יורזיק

**ויליאם אלברט יורזיק ג'וניור** (באנגלית: **.William Albert Yorzyk Jr**; 29 במאי 1933 – 2 בספטמבר 2020) היה שחיין אמריקאי, האלוף האולימפי הראשון (מלבורן 1956) ושיאן העולם במשחה ל-200 מטר פרפר.

## ביוגרפיה
יורזיק החל ללמוד בספרינגפילד קולג'  במסצ'וסטס בגיל 16. הוא התאמן בהדרכתו של צ'ארלס סילבה. הוא למד רפואה באוניברסיטת טורונטו. הוא שרת כרופא בחיל הרפואה של חיל האוויר של ארצות הברית בדרגת קפטן.

### 1955
ב שנערכו במקסיקו סיטי בשנת 1955 הוא זכה בשתי מדליות, זהב וארד. מדליית זהב במשחה שליחים 4x200 מטר חופשי בתוצאה של 9:00.0 דקות, לפני ארגנטינה (9:09.0 דקות) וקנדה (9:12.2 דקות) ומדליית ארד במשחה ל-200 מטר פרפר בתוצאה של 2:42.5 דקות, אחרי אאולליו ריוס אלמן (2:39.8 דקות) וולטר אוקמפו (2:40.3 דקות), שניהם ממקסיקו. נוסף לכך, הוא סיים במקום רביעי במשחה ל-400 מטר חופשי בתוצאה של 4:56.9 דקות.

### 1956
#### שיאן עולם
בתחרות שנערכה בוינצ'נדון, מסצ'וסטס ב-14 באפריל 1956 קבע במשחה ל-200 מטר פרפר שיא עולם חדש של 2:16.7 דקות, שיפור לשיא בן החודש של ג'ירו נאגאסאוואה מיפן (2:19.3 דקות).

#### אלוף אולימפי
באולימפיאדת מלבורן (1956) זכה יורזיק במדליית זהב במשחה ל-200 מטר פרפר בתוצאה של 2:19.3 דקות, לפני טקשי אישימוטו מיפן (2:23.8 דקות) וגאורג טומפק מהונגריה (2:23.9 דקות), בשלב המוקדמות הוא קבע תוצאה של 2:18.6 דקות. בכך היה לשחיין הראשון שזכה במדליית זהב במשחה זה ולשחיין האמריקאי היחיד שזכה במדליית זהב בתחרויות השחייה באולימפיאדה זו.

### 1958
באליפות ארצות הברית (בריכת 25 יארד) שנערכה בשנת 1958 זכה במדליית זהב במשחה ל-220 יארד פרפר.

## חיים אישיים
יורזיק נפטר ב-2 בספטמבר 2020 בגיל 87.

## תארים והישגים
* במהלך הקריירה קבע יורזיק 11 שיאי עולם חדשים.
* יורזיק זכה ב-4 תוארי אליפות ארצות הברית ברציפות במשחה ל-200 מטר פרפר.
* בשנת 1971 זכה יורזיק להיכלל בהיכל התהילה הבינלאומי של השחייה.

## ראו גם

*התפתחות שיא העולם במשחה ל-200 מטר פרפר

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:שחייני פרפר
קטגוריה:שחייני חופשי
קטגוריה:שחייני מעורב אישי
קטגוריה:שחיינים באולימפיאדת מלבורן (1956)
קטגוריה:אלופים אולימפיים אמריקאים: שחייה
קטגוריה:שיאני עולם אמריקאים: שחייה
קטגוריה:רופאים אמריקאים
קטגוריה:בעלי תואר דוקטור מאוניברסיטת טורונטו
קטגוריה:מסצ'וסטס: שחיינים
קטגוריה:אמריקאים שנולדו ב-1933
קטגוריה:אמריקאים שנפטרו ב-2020
Evacuate the Dancefloor

***Evacuate the Dancefloor*** (בעברית: **פנו את רחבת הריקודים**) הוא אלבום האולפן השלישי של להקת היורודאנס הגרמנייה קסקדה. האלבום יצא לאור ב-3 ביולי 2009, על ידי חברות התקליטים זולנד רקורדס ו-AATW. האלבום כולו הופק על ידי שני התקליטנים בלהקה, די ג'יי מניאן ויאן פיפר. הקלטות האלבום התקיימו במהלך 2008 עד 2009 בסטודיו פזלמטק וסטודיו יאנו 1. הסוגה המאפיינת את רוב שירי האלבום היא אלקטרופופ וזאת, בשונה משני אלבומיה הראשונים של הלהקה שכללו מוזיקת יורודאנס בעיקר.

*Evacuate the Dancefloor* נחשב לאלבום הקאמבק של הלהקה ושיר הנושא מתוכו, "Evacuate the Dancefloor", זכה להצלחה בינלאומית. הוא הגיע בשיאו למקום הראשון במצעד הסינגלים הבריטי, וה-25 במצעד הבילבורד הוט 100. בארצות הברית נמכר בלמעלה ממיליון עותקים, ובקנדה קיבל את מעמד הפלטינה הכפולה על מכירות של 160,000 עותקים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי 2009
קטגוריה:אלבומי קסקדה
קטגוריה:אלבומים באנגלית
קטגוריה:אלבומי אלקטרופופ
אנטוניו בלנקו

**אנטוניו בלנקו קונדה** (בספרדית: **Antonio Blanco Conde**; נולד ב-23 ביולי 2000 במונטלבאן דה קורדובה שבספרד) הוא כדורגלן ספרדי המשחק בעמדת הקשר האחורי בקבוצת דפורטיבו אלאבס מהלה ליגה.

## קריירת מועדונים
בלנקו הגיע למחלקת הנוער של ריאל מדריד מהלה ליגה בשנת 2013, והחל לשחק בריאל מדריד קסטיליה, קבוצת המילואים של המועדון, בשנת 2018. ב-21 באפריל 2021 הוא ערך את הופעת הבכורה שלו בקבוצה הראשונה של המועדון, בניצחון 0–3 על קדיס במסגרת המחזור ה-31 לעונת 2020/2021. בסך הכל ערך בלנקו ארבע הופעות ליגה בעונה זו.

ב-18 באוגוסט 2022 הושאל לקדיס.

## קריירה בינלאומית
בלנקו היה חלק מסגל נבחרת ספרד עד גיל 21 בטורניר אליפות אירופה עד גיל 21 בשנת 2021.

הוא זומן לראשונה לסגל נבחרת ספרד כחלק מזימון כולל של שחקני נבחרת ספרד עד גיל 21 בשל הידבקותו של סרחיו בוסקטס במחלת נגיף קורונה 2019, וערך את הופעת הבכורה שלו בנבחרת ב-8 ביוני 2021 בניצחון 0–4 על נבחרת ליטא במשחק ידידות.

## קישורים חיצוניים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני קדיס
קטגוריה:כדורגלני דפורטיבו אלאבס
קטגוריה:כדורגלני נבחרת ספרד
קטגוריה:ספרדים שנולדו ב-2000
בית אוסף קופפרמן

"**בית אוסף קופפרמן**" הוא מוזיאון בקיבוץ לוחמי הגטאות המוקדש לאמן משה קופפרמן, זוכה פרס ישראל, שהיה ממקימי הקיבוץ וחי בו עד לפטירתו.

המוזיאון ממוקם בחלל הסטודיו של הצייר, שנשמר כפי שהיה בחייו, כולל צנצנות הצבע הפתוחות וכלי העבודה השונים. לצד הסטודיו מוצגים ציורים של קופפרמן, והוא מלוּוה בתיעוד פועלו של קופפרמן. 

באולמות ליד הסטודיו נערכות תערוכות מתחלפות הכוללות עבודות של קופפרמן ושל אמנים אחרים. באולם אחד מוצגות תערוכות מתחלפות המתייחסות ליצירתו של הצייר, ובאולם השני מוצגת תערוכת קבע, ובה עבודות נבחרות שלו.

במקום גם מוצגים סרטים על קופפרמן, וניתן לעיין בקטלוגים מתערוכותיו ובספריית האמנות שלו. בית אוסף קופפרמן נתמך על ידי משרד התרבות והספורט.

המקום מציע סיורים מודרכים (בתיאום מראש) המותאמים לכל הגילאים, ונכללים ב"סל תרבות ארצי" של משרד החינוך.

"בית אוסף קופפרמן" הוקם ב-2003, לאחר מותו של קופפרמן, בשאיפה לשמר ולהציג את יצירתו ולהפיץ את יצירותיו. המבנה כולו תוכנן בידי האדריכל אייל מינס, חבר הקיבוץ, על פי רצונו של קופפרמן. 

## קישורים חיצוניים

* 
* בית אוסף קופפרמן בפייסבוק

## הערות שוליים

קטגוריה:ישראל: מוזיאונים לאמנות
קטגוריה:לוחמי הגטאות
קטגוריה:קיבוצים: מוזיאונים
התלוי (קלף טארוט)

**התלוי** או "הקורבן" הוא קלף מספר 12 בארקנה הגדולה של קלפי הטארוט.
ממוזער|קלף התלוי

יש המזהים את הדמות שבקלף עם אודין, בעוד אחרים מזהים את הדמות עם יהודה איש קריות. הקלף מתאר דמות תלויה במהופך ,לרוב עם רגל אחת בעוד שהשנייה מצטלבת מאחורי הראשונה, על גרדום (בחבילות העתיקות), במערה עם מים (בחבילת "השחר המוזהב") או על צלב הטאו (בחבילת הריידר), וראשו לעיתים מוקף הילה והוא אוחז לעיתים בזוג שקיקים שיוצאים מהם מטבעות של זהב וכסף.

## משמעות הקלף
הקלף מסמל ויתור שנעשה מרצון. ויתור על האגו, שחרור. כמו כן הקלף מזמין את האדם לשנות פרספקטיבה על הדברים.

התלוי מייצג אדם שמוכן, או נאלץ, להקריב את החופש והעיסוקים שלו תמורת מבט שונה על העולם. קלף התלוי כולו משדר ריסון והגבלה של הגוף, אבל תוך כדי גם שחרור של התודעה והדמיון. תהליך הענישה, או ההגבלה מרצון של התלוי גורמים לו לראות את העולם מזווית אחרת, ועל ידי כך להבין דברים שלכאורה אחרים לא מסוגלים.

ארתור אדוארד וייט גרס כי הקלף מסמל בין היתר חכמה, נבואה, אינטואיציה והקרבה.

## קישורים חיצוניים

## הערות שוליים

קטגוריה:קלפי טארוט
אוסטריה באירוויזיון 1965

**[[אוסטריה באירוויזיון|אוסטריה]] ב[[אירוויזיון 1965]]** השתתפה עם השיר "Sag ihr, ich laß sie grüßen" ("ספר לה ששלחתי את אהבתי"), שבוצע על ידי הזמר האוסטרי אודו יורגנס. זו הייתה השתתפות התשיעית של אוסטריה בתחרות הזמר של האירוויזיון.

## לפני האירוויזיון
רשות השידור האוסטרית בחרה באופן פנימי את יורגנס לייצוג המדינה. כשבוע לאחר חשיפת הנציג, הוציאה רשות השידור את השיר האוסטרי לאירוויזיון 1965 לאור, "Sag ihr, ich laß sie grüßen
", שנכתב על ידי יורגנס. זוהי הייתה הופעתו השנייה ברציפות בתחרות, לאחר שייצג את המדינה בשנה הקודמת, עם השיר "".

## באירוויזיון
ב-20 במרץ 1965 בוצע השיר על ידי יורגנס באירוויזיון. הוא שובץ שישי בסדר ההופעות, לפני נורווגיה ואחרי גרמניה. בסיום התחרות דורג במקום הרביעי עם 16 נקודות.

### נקודות שהוענקו לאוסטריה

### נקודות שהוענקו מאוסטריה

## הערות שוליים

קטגוריה:מדינות באירוויזיון 1965
קטגוריה:אוסטריה באירוויזיון
ז'ונתן סיסה

**ז'ונתן סיסה** (בצרפתית: **Jonathan Cissé**; נולד ב-18 במאי 1997 בחוף השנהב) הוא כדורגלן איבוארי המשחק בעמדת הבלם בקבוצת אוניברסיטטה קלוז' מליגת העל הרומנית.

## קריירת מועדונים
בין השנים 2016–2019 שיחק סיסה במונקו ב', קבוצת המילואים של מונקו מליגת העל הצרפתית.

לקראת עונת 2019/2020 חתם סיסה בהפועל חדרה מליגת העל. ב-17 באוגוסט 2019 הוא ערך את הופעת הבכורה שלו במועדון, בניצחון על סקציה נס ציונה במסגרת גביע הטוטו לעונת 2019/2020. ב-24 באוגוסט ערך סיסה את הופעת הבכורה שלו בליגה, בתיקו 1-1 נגד מ.ס. אשדוד במסגרת המחזור הראשון לעונת 2019/2020. בעונתו הראשונה בקבוצה הבוגרת של המועדון ערך סיסה 12 הופעות ליגה. בעונתו השנייה במועדון הפך סיסה לשחקן הרכב קבוע, וערך 31 הופעות ליגה, בהן הבקיע שני שערים.

ב-14 באוגוסט 2023 חתם באוצלול גאלאץ מליגת העל הרומנית.

ביולי 2025 חתם באוניברסיטטה קלוז'.

## קריירה בינלאומית
סיסה היה חלק מסגל נבחרת חוף השנהב עד גיל 23 בטורניר גביע אפריקה לאומות עד גיל 23 בשנת 2019.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:כדורגלני הפועל חדרה
קטגוריה:כדורגלני אוצלול גאלאץ
קטגוריה:כדורגלני אוניברסיטת קלוז'
קטגוריה:כדורגלנים זרים בישראל
קטגוריה:ספורטאים איבוארים בצרפת
קטגוריה:ספורטאים איבוארים בישראל
קטגוריה:ספורטאים איבוארים ברומניה
קטגוריה:איבוארים שנולדו ב-1997
אייזיאה טוד

**אייזיאה טוד** (באנגלית: **Isaiah Todd**; נולד ב-17 באוקטובר 2001) הוא כדורסלן אמריקאי, שמשחק בקבוצת וושינגטון ויזארדס מליגת ה-NBA, בעמדת הפאוור פורוורד.

## קריירת תיכונים
טוד נולד בבולטימור שבמרילנד, ובגיל 13 עבר עם אמו להתגורר בריצ'מונד, וירג'יניה. בגיל 16 עבר ללמוד בראלי שבקרוליינה הצפונית, ובסיום שנתו האחרונה בליגת התיכונים נבחר להשתתף במשחק מקדונלד'ס אול-אמריקן.

## קריירת משחק מקצועית
### ג'י ליג איגנייט
על אף שהתחייב ללמוד באוניברסיטת מישיגן, חזר בו טוד באפריל 2020, והודיע שבחר לוותר על לימודים אקדמיים לטובת הצטרפות לקבוצת ג'י ליג איגנייט מליגת הפיתוח של ה-NBA. לאורך עונתו היחידה בקבוצה שיתף פעולה עם בני כיתתו ג'יילן גרין וג'ונתן קומינגה, ורשם ממוצעים של 12.3 נקודות ו-4.9 ריבאונדים למשחק.

### וושינגטון ויזארדס
בדראפט ה-NBA 2021 נבחר טוד בבחירה ה-31 על ידי מילווקי באקס, ובימים הבאים הועבר בשני טריידים עוקבים לאינדיאנה פייסרס, ואז לוושינגטון ויזארדס.

## סטטיסטיקות הקריירה ב-NBA

### בעונה הסדירה

## קישורים חיצוניים

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלני ג'י ליג איגנייט
קטגוריה:בחירות דראפט של מילווקי באקס
קטגוריה:כדורסלני וושינגטון ויזארדס
קטגוריה:בולטימור: כדורסלנים
קטגוריה:אמריקאים שנולדו ב-2001
שירה פמיניסטית

**שירה פמיניסטית** נכתבה, לאורך הדורות, בעיקר על ידי נשים בהשראת עקרונות ורעיונות פמיניסטיים, והיא נבחנת באופן בו היא מקדמת רעיונות אלו או מפתחת אותם. שירה זאת עשויה להיכתב במטרה מודעת לבטא עקרונות פמיניסטיים, אם כי לפעמים היא ממותגת כפמיניסטית על ידי ביקורת ספרות בעידן מאוחר יותר. ביקורת הספרות מתייחסות לכותבות המבטאות רעיונות פמיניסטיים גם אם לא היו חברות פעילות בתנועת מחאה בתקופתן. עם זאת, תנועות וארגונים פמיניסטיים אימצו שירה פמיניסטית ככלי לתקשורת עם קהלים ציבוריים באמצעות אנתולוגיות, אוספי שירה וקריאות ציבוריות.

מבחינה פורמלית, השירה הפמיניסטית מבקשת לא פעם לערער הנחות יסוד לגבי השפה ולגבי תפיסות מציאות רווחות. בדרך כלל, שירה זאת פועלת למצב חוויות חיים של נשים כבעלות תוקף וראויות לתשומת לב. במקביל, היא, במקרים רבים, גם מדגישה את חוויותיהם של מיעוטים וקבוצות חברתיות מוחלשות. לפעמים שירים פמיניסטים מבקשים לגלם חוויות של נשים ספציפיות, ולעיתים קרובות הם מהדהדים הצטלבות של דיכויים הקשורות לסוגיות של מוצא, גזע, מין, מגדר, מוגבלות, מעמד או הגירה. התמקדות פואטית זאת הובילה לכך שכתבי עת פמיניסטים כמו So To Speak מצהירים על כוונתם לפרסם עבודות של נשים ואנשים לא בינאריים בפרט.

## ראו גם
* רשימת שירים עם נושאים פמיניסטיים

## הערות שוליים

קטגוריה:ספרות פמיניסטית
קטגוריה:פמיניזם באמנות
עונת 2005/2006 בליגת העל ההולנדית

**עונת 2005/2006** הייתה העונה ה-50 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. R.B.C רוסנדאל ירדה לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו ספרטה רוטרדם והראקלס אלמלו שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משלושה משחקים כנגד צמד המנצחות של טורניר הפלייאוף בליגת המשנה.
#### תחרויות אירופיות
הקבוצות שסיימו במקומות 2–5 התמודדו על כרטיס לשלב המוקדמות השלישי בליגת האלופות, כאשר 3 הקבוצות שלא העפילו לליגת האלופות זכו בכרטיס לסיבוב הראשון בגביע אופ"א.

הקבוצות במקומות 6–9 התמודדו על כרטיס לסיבוב הראשון בגביע אופ"א.

הקבוצות במקומות 10–13 התמודדו בסיבוב מוקדם בו המנצחת פגשה את המפסידה בגמר של פלייאוף העלייה לגביע אופ"א במשחק על כרטיס לסיבוב השלישי של גביע האינטרטוטו.

### טבלת הליגה

### פלייאוף הירידה
אל הפלייאוף העפילו שתי הקבוצות שניצחו את שני סבבי הפלייאוף העליון בליגת המשנה ופגשו את הקבוצות שסיימו במקומות 16 ו-17 בליגת העל לסדרת הטוב מ-3 משחקים.

### פלייאוף אירופה
#### פלייאוף ליגת האלופות

#### פלייאוף גביע אופ"א

#### פלייאוף גביע האינטרטוטו

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-2006
קטגוריה:תחרויות כדורגל ב-2005
קטגוריה:2005 בהולנד
קטגוריה:2006 בהולנד